कर्नाटक विधानसभा चुनाव के लिए जारी मतगणना के दौरान अब तक मिले रुझानों में BJP ने 100 का आंकड़ा पार कर लिया है, और स्पष्ट दिख रहा है कि वह अब राज्य में सबसे बड़ी पार्टी होगी. राज्य में सत्तासीन कांग्रेस को ज़ोरदार झटका देते हुए प्रधानमंत्री नरेंद्र मोदी के नेतृत्व वाली BJP ने सुबह 9:55 बजे तक पिछले विधानसभा चुनाव की तुलना में 67 सीटों के अभूतपूर्व फायदे के साथ 106 सीटों पर बढ़त बनाई हुई है, जबकि सत्तारूढ़ कांग्रेस के प्रत्याशी सिर्फ 71 सीटों पर आगे रह गए हैं, और उन्हें 49 सीटों का नुकसान होता नज़र आ रहा है.